News Update: Goldman Sachs มองหุ้นจีนมาแน่ คาด MSCI China บวกอีก 15% หลังจีนเปิดประเทศเต็มรูปแบบ - FINNOMENA
Goldman Sachs คาดการณ์ว่า หุ้นจีนเตรียมปรับขึ้นอีก 15% ขณะที่เงินหยวนแข็งค่าแตะระดับของเดือน เม.ย. หลังจีนกลับมาเปิดประเทศเต็มรูปแบบ พร้อมเปลี่ยนแปลงนโยบายสำคัญหลายประการ
10 ม.ค. 2566

Goldman Sachs คาดการณ์ว่า หุ้นจีนเตรียมปรับขึ้นอีก 15% ขณะที่เงินหยวนแข็งค่าแตะระดับของเดือน เม.ย. หลังจีนกลับมาเปิดประเทศเต็มรูปแบบ พร้อมเปลี่ยนแปลงนโยบายสำคัญหลายประการ
โดย Kinger Lau หนี่งในทีมกลยุทธ์กล่าวว่า Goldman Sachs ได้ปรับเป้าหมายดัชนี MSCI China รอบ 12 เดือน จาก 70 เป็น 80 เมื่อประเมินจากมูลค่าที่ไม่สูงมากและการปรับเปลี่ยนนโยบายหลายภาคส่วน เช่น ที่อยู่อาศัย การกำกับดูแลระบบอินเทอร์เน็ต และภูมิรัฐศาสตร์
ขณะที่ทีมนักกลยุทธ์สกุลเงินนำโดย Kamakshya Trivedi คาดการณ์ว่า เงินหยวนน่าจะแข็งค่าแตะ 6.5 หยวนต่อดอลลาร์ภายในสิ้นปี เทียบกับที่คาดการณ์ไว้ก่อนหน้านี้ที่ 6.9 หยวนต่อดอลลาร์ โดยได้แรงหนุนจากมุมมองเชิงบวกจากการกลับมาเปิดประเทศ
“ในบริบทของปี 2023 จีนอยู่ในสถานะที่แข็งแกร่งทั้งในแง่การเติบโต นโยบาย และเงินเฟ้อ” Goldman Sachs มองว่า ตลาดกำลังทำให้นักลงทุนชอร์ตหรือลดน้ำหนักการลงทุนในหุ้นจีนมากกว่าที่จะเปิดสถานะซื้อ
อินโฟเควสท์รายงานโดยอ้างอิง Bloomberg ว่า หุ้นจีนเริ่มต้นปีใหม่อย่างครึกครื้น เหล่าเทรดเดอร์กลับเข้าสู่ตลาดอีกครั้ง ขณะที่จีนผ่อนปรนข้อจำกัดที่เข้มงวดในการควบคุมโควิดและกลับมาเปิดประเทศอีกครั้ง นอกจากนี้ ความเสี่ยงด้านกฎระเบียบที่ลดลงและมาตรการสนับสนุนภาคอสังหาฯ ก็มีส่วนช่วยหนุนเช่นเดียวกัน
ขณะที่ Goldman Sachs มีความเชื่อมั่นต่อตลาดหุ้นจีนสำหรับปี 2023 ขณะที่ดัชนี MSCI เพิ่มขึ้น 48% จากจุดต่ำสุดในเดือน ต.ค. ซึ่งทำผลตอบแทนได้ดีกว่าประเทศอื่นๆ ทั่วโลกในช่วง 2 เดือนที่ผ่านมา
ขณะที่แรงซื้อเงินหยวนได้รับแรงหนุนจากการซื้อหุ้นจีนในปี 2023 หลังการเปิดเมืองอย่างเต็มรูปแบบสร้างความเชื่อมั่นให้แก่นักลงทุนอีกครั้ง โดยเงินหยวนในต่างประเทศพุ่งทะลุ 6.8 ต่อดอลลาร์ ซึ่งเป็นครั้งแรกนับตั้งแต่เดือน ส.ค.
อ้างอิง:
https://www.bloomberg.com/news/articles/2023-01-09/goldman-sees-china-stock-yuan-gains-extending-on-policy-shifts?sref=e4t2werz 
https://www.ryt9.com/s/iq29/3388033
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Goldman Sachs
News Update
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA